Dafina Gexha-Bunjaku

Dafina Gexha-Bunjaku është një epidemiologe shqiptare nga Kosova dhe  tanimë zëvendësministre e Shëndetësisë e Republikës së Kosovës . Pas një karriere të suksesshme në ISHP e Kosovës, ajo iu bashkua qeverisë së dytë Kurti si zëvendësministre në mars të vitit 2021. Ajo veproi si ministre në dy terme: nga 1 tetori deri më 16 nëntor 2021 dhe nga 7 tetor 2022 deri më 27 dhjetor 2022.  

 Arsimi 
Gexha-Bunjaku mori diplomën e doktoraturës në Universitetin e Prishtinës në vitin 2004, pas një pauze gjatë Luftës së Kosovës. Në vitin 2011, ajo përfundoi studimet e saj në Institutin Kombëtar të Shëndetit Publik dhe mori titullin MBA në menaxhim shëndetësor nga një program i përbashkët mes Universitetit të Prishtinës dhe Universitetit të Vjenës. 

 Karriera 
Nga viti 2000 deri në vitin 2013, Gexha-Bunjaku ka punuar me zyrën e OBSH në Prishtinë, Institutin HLSP, si dhe me programe dhe këshillime të tjera të lidhura me shëndetin, duke ndihmuar Ministrinë e Shëndetësisë. Në janar 2008, ajo iu bashkua Institutit Kombëtar për Shëndetin Publik si epidemiologe – një pozicion që e mbajti për më shumë se 13 vjet, deri në pozicionin e saj aktual në qeveri. 

Gjatë fazave të hershme të pandemisë COVID-19 në Kosovë, si pjesë e Institutit Kombëtar të Shëndetit Publik, Gexha-Bunjaku ndihmoi në hartimin e masave parandaluese dhe kontrolluese ndaj pandemisë. Ajo gjithashtu shërbeu si pikë kontakti e Kosovës për disa sëmundje ngjitëse në Qendrën Evropiane për Parandalimin dhe Kontrollin e Sëmundjeve dhe bashkë-hartoi programin e mjekësisë familjare të mbështetur nga OBSH dhe Kolegji Mbretëror i Mjekëve të Përgjithshëm në Mbretërinë e Bashkuar. 

Hulumtimi i Gexha-Bunjakut për HIV-in dhe sëmundjet e transmetueshme është publikuar ndërkombëtarisht. 

 Referime 

Kategoria:Mungon viti i lindjes (njerëz që jetojnë)
Kategoria:Ministra të Qeverisë së Kosovës
Kategoria:Shqiptarë të Kosovës
Kategoria:Njerëz që jetojnë